Na westrzédnëch Kaszëbach to dô wicy jak 60 taczich môlów, w tim 30 w kòscérsczim krézu, wnet 20 w kartësczim i 16 w bëtowsczim. Cobë nie dopùscëc do tragedie chcemë wëbiérac pilowóné kąpielëszcza, nie zachòwiwac sã nieòdpòwiedzalno i nie wchadac w wòdã pò alkòhòlu – przëbôcziwô Macéj Szulc, wiceprzédnik kòscérsczégò WOPR. Òd witra do naju mô przińc richtich hëc. Retownicë apelëją, cobë pamiãtac ò gradowim schłodzywanim cała cobë to nie dało termicznégò szokù..Z rapòrtu WHO wëchôdô, że kòżdi rok na swiece tonie wicy jak 370 tësący lëdzy. To je jedna z 10 nôczãstszich przëczënów stratë żëcégò.